ΠΕΡΙΕΧΟΜΕΝΑ
ΑΠΟΦΑΣΕΙΣ
Μέτρα περιορισμού κυκλοφορίας φορτηγών αυτοκινήτων σε τμήματα των αυτοκινητοδρόμων και
εθνικών οδών κατά τη διάρκεια του έτους 2024.
Έγκριση παροχής διακοσίων (200) συνδέσεων κινητής τηλεφωνίας για τις υπηρεσιακές ανάγκες επικοι-
νωνίας των στελεχών του εποπτευόμενου από το
Υπουργείο Υποδομών και Μεταφορών φορέα Γενικής Κυβέρνησης «ΕΛΛΗΝΙΚΟ ΜΕΤΡΟ ΜΟΝΟΠΡΟ-
ΣΩΠΗ ΑΝΩΝΥΜΗ ΕΤΑΙΡΕΙΑ (ΕΛΛΗΝΙΚΟ ΜΕΤΡΟ
ΜΟΝΟΠΡΟΣΩΠΗ Α.Ε.)» και καθορισμός ανώτατου
ύψους μηνιαίας δαπάνης αυτών, για το έτος 2024.
ΑΠΟΦΑΣΕΙΣ
Αριθμ. Δ30/Δ5α/75798
(1)
Μέτρα περιορισμού κυκλοφορίας φορτηγών αυτοκινήτων σε τμήματα των αυτοκινητοδρόμων και
εθνικών οδών κατά τη διάρκεια του έτους 2024.
ΟΙ ΥΠΟΥΡΓΟΙ
ΠΡΟΣΤΑΣΙΑΣ ΤΟΥ ΠΟΛΙΤΗ ΥΠΟΔΟΜΩΝ ΚΑΙ ΜΕΤΑΦΟΡΩΝ, -
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Τις διατάξεις:
α) Της παρ. 8 του άρθρου 52 του Κώδικα Οδικής Κυκλοφορίας (ν. 2696/1999, Α’ 57),
β) του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο
της Οδηγίας (ΕΕ) 2018/1972) και άλλες διατάξεις» (Α’  184)
και ιδίως του Κεφαλαίου ΙΑ’ «Ψηφιακή Διαφάνεια - Πρόγραμμα Διαύγεια» αυτού,
γ) του ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνητικών
οργάνων και της κεντρικής δημόσιας διοίκησης» (Α’ 133),
δ) της παρ. 8 του άρθρου δεύτερου του ν. 4388/2016
«Κύρωση της Συμφωνίας Εταιρικής Σχέσης και Συνεργασίας μεταξύ της Ευρωπαϊκής Ένωσης και των κρατών
-μελών της, αφενός, και της Δημοκρατίας του Ιράκ, αφετέρου με τα αναπόσπαστα σε αυτήν Παραρτήματα 1
έως 4, Προσαρτήματα, Πρωτόκολλα, Σημειώσεις και τη
Μονομερή Δήλωση της Ε.Ε. σχετικά με το άρθρο 96 της
Συμφωνίας και άλλες διατάξεις» (Α’ 93),
ε) του π.δ. 2/2024 «Διορισμός Υπουργών και Υφυπουργών» (Α’ 2),
στ) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
ζ) του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130), σε συνδυασμό με
το π.δ. 82/2023 «Μετονομασία Υπουργείου - Σύσταση
και μετονομασία Γενικών Γραμματειών - Μεταφορά αρμοδιοτήτων, υπηρεσιακών μονάδων και θέσεων προσω-
πικού - Τροποποίηση και συμπλήρωση του π.δ. 77/2023
(Α’ 130) - Μεταβατικές διατάξεις» (Α’ 139),
η) του άρθρου 90 του Κώδικα Νομοθεσίας για την
Κυβέρνηση και τα κυβερνητικά όργανα (π.δ. 63/2005,
Α’ 98) το οποίο διατηρήθηκε σε ισχύ με την περ. 22 του
άρθρου 119 του ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρνησης, των
κυβερνητικών οργάνων και της κεντρικής δημόσιας
διοίκησης» (Α’ 133),
θ) του π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123), ιδίως δε του άρθρου 9
αυτού,
ι) του π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των
αρμοδιοτήτων τους - Μεταφορά υπηρεσιών και αρμοδιΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
13 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1666
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1666/13.03.2024
οτήτων μεταξύ Υπουργείων» (Α’ 119), ιδίως δε της παρ. 5
του άρθρου 2 αυτού,
ια) του π.δ. 86/2018 «Ανασύσταση του Υπουργείου
Δημόσιας Τάξης και Προστασίας του Πολίτη και μετονομασία του σε Υπουργείο Προστασίας του Πολίτη» (Α’ 159)
ιβ) του π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.Ε.Ν.)» (Α’ 160),
ιγ) του π.δ. 123/2017 «Οργανισμός του Υπουργείου
Υποδομών και Μεταφορών» (Α’ 151),
ιδ) της υπ’ αρ. 156/8-7-2023 κοινής απόφασης του
Πρωθυπουργού και του Υπουργού Υποδομών και Μεταφορών «Ανάθεση αρμοδιοτήτων στον Υφυπουργό
Υποδομών και Μεταφορών, Χριστίνα Αλεξοπούλου»
(Β’ 4410),
ιε) της υπο στοιχεία ΔΟΥ/οικ/5776/4-12-2015 απόφασης του Υπουργού Μεταφορών και Δικτύων «Χαρακτη-
ρισμός και Αρίθμηση Αυτοκινητοδρόμων» (Α.Α.Π. 253).
2. Την ανάγκη, για την επιβολή περιοριστικών μέτρων
στην κυκλοφορία φορτηγών αυτοκινήτων σε τμήματα
των αυτοκινητοδρόμων και εθνικών οδών, σε όλη την
Επικράτεια και κατά τις ημέρες και ώρες του έτους που
αναμένονται μεγάλες κυκλοφοριακές αιχμές, με στόχο
τη βελτίωση της οδικής κυκλοφορίας και ασφάλειας, την
καλύτερη διαχείριση της κυκλοφορίας, τη μείωση των
κυκλοφοριακών προβλημάτων, καθώς και την περιστολή
των τροχαίων ατυχημάτων μετά και από επικοινωνία των
αρμοδίων αρχών.
3. Το γεγονός ότι επιβάλλεται η θέσπιση εξαίρεσης
από τους πιο πάνω περιορισμούς για τα οχήματα οδικής βοήθειας και ορισμένες άλλες κατηγορίες φορτηγών
αυτοκινήτων.
4. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού
προϋπολογισμού, αποφασίζουμε:
Άρθρο 1
1. Απαγορεύεται η κυκλοφορία όλων των φορτηγών
αυτοκινήτων μέγιστου επιτρεπόμενου βάρους άνω των
3,5 τόνων στα τμήματα των αυτοκινητοδρόμων και εθνικών οδών και κατά τις ημέρες και ώρες που ακολουθούν,
ως εξής:
Α. Απαγορεύσεις κυκλοφορίας φορτηγών αυτοκινήτων κατά διαδρομή
Α1.
(α) Στον αυτοκινητόδρομο Α8 (Αθήνα-Πάτρα) από τα
Διόδια Ελευσίνας (Χ.Θ. 26+500) μέχρι τα Διόδια Ρίου (Χ.Θ.
199+660) στην κατεύθυνση προς Πάτρα.
(β) Στον αυτοκινητόδρομο Α1 (Αθήνα-Θεσσαλονίκη-Εύζωνοι), από τον κόμβο Αγ. Στεφάνου (Κρυονέρι)
(Χ.Θ. 27+960) μέχρι τη διασταύρωση του Μπράλου
(Χ.Θ. 203+065), από τον κόμβο Ροδίτσας (Λαμία) (Χ.Θ.
212+625) μέχρι τον κόμβο Ραχών Φθιώτιδας (Χ.Θ.
242+479), από τα διόδια Μακρυχωρίου (Χ.Θ. 374+291)
μέχρι τον κόμβο Λεπτοκαρυάς (Χ.Θ. 410+359) στην κατεύθυνση προς Θεσσαλονίκη.
(γ) Στην Εθνική Οδό Θεσσαλονίκης-Ν. Μουδανιών, από
την γέφυρα Θέρμης έως τον κόμβο Ν. Μουδανιών (61,5
χλμ) στην κατεύθυνση προς Χαλκιδική.
(δ) Στον αυτοκινητόδρομο Α11 (Σχηματάρι - Χαλκίδα),
από τη διασταύρωσή της με τον αυτοκινητόδρομο Α1
(Χ.Θ. 65+820) μέχρι την υψηλή γέφυρα Χαλκίδας (Χ.Θ.
12+300) στην κατεύθυνση προς Χαλκίδα.
(ε) Στην Εθνική οδό Θεσσαλονίκης - Καβάλας, από το
11ο χλμ. (Χ.Θ.11+340) μέχρι τη διασταύρωση Λέων Αμφίπολης (Χ.Θ. 97 + 550) στην κατεύθυνση προς Καβάλα.
(στ) Στον αυτοκινητόδρομο Α5 (Ιόνια Οδός) από τη
Γέφυρα Ρίου - Αντιρρίου «Χαρίλαος Τρικούπης» (περιοχή
Ρίου Χ.Θ. 1+558,47) έως το πέρας της Ιόνιας Οδού (Χ.Θ.
200+991) στην κατεύθυνση προς Ιωάννινα.
(ζ) Στον αυτοκινητόδρομο Α7 (Κεντρικής Πελοποννήσου), από τον Α/Κ Κορίνθου (Χ.Θ. 85+300) έως τον
Ισόπεδο Κυκλικό Κόμβο Σπάρτης (Χ.Θ. 240+800) (Περιμετρική Καλαμάτας) στην κατεύθυνση προς Καλαμάτα.
(η) Στον αυτοκινητόδρομο Α71 (Λεύκτρο-Σπάρτη) από
τον Α/Κ Λεύκτρου (0+000) έως τον Α/Κ Σπάρτης (Χ.Θ.
45+000) στην κατεύθυνση προς Σπάρτη.
(θ) Στην Εθνική Οδό Ιωαννίνων - Άρτας -Αντιρρίου
στην κατεύθυνση προς Αντίρριο
(ι) Στην Εθνική οδό Θεσσαλονίκης  - Πολύγυρου
(Ε.Ο.16), από την γέφυρα Θέρμης έως τα όρια της Π.Ε.
Θεσσαλονίκης (κόμβος Αγίας Αναστασίας) στην κατεύθυνση προς Πολύγυρο.
Α2.
(α) Στον αυτοκινητόδρομο Α8 (Αθήνα-Πάτρα), από τα
Διόδια Ρίου (Χ.Θ. 199+660) μέχρι τα Διόδια Ελευσίνας
(Χ.Θ. 26+500) στην κατεύθυνση προς Αθήνα.
(β) Στον αυτοκινητόδρομο Α1 (Αθήνα- ΘεσσαλονίκηΕύζωνοι), στο ρεύμα προς Αθήνα, από τον κόμβο Λεπτο-
καρυάς (Χ.Θ. 410+359) μέχρι τα διόδια Μακρυχωρίου
(Χ.Θ. 374+291), από τον κόμβο Ραχών Φθιώτιδας (Χ.Θ.
242+479) μέχρι κόμβο τον κόμβο Ροδίτσας (Λαμία) (Χ.Θ.
212+625), και από τη διασταύρωση του Μπράλου (Χ.Θ.
203+065) μέχρι τον κόμβο Αγ. Στεφάνου (Κρυονέρι) (Χ.Θ.
27+960) στην κατεύθυνση προς Αθήνα.
(γ) Στην Εθνική Οδό Ν. Μουδανιών - Θεσσαλονίκης
από κόμβο Ν. Μουδανιών (61,5 χλμ) έως την αερογέφυρα Θέρμης στην κατεύθυνση προς Θεσσαλονίκη.
(δ) Στον αυτοκινητόδρομο Α11 (Σχηματάρι - Χαλκίδα),
από την υψηλή γέφυρα Χαλκίδας (Χ.Θ. 12+300) μέχρι
τη διασταύρωσή της με τον αυτοκινητόδρομο Α1 (Χ.Θ.
65+820) στην κατεύθυνση προς Αθήνα.
(ε) Στην Εθνική Οδό Καβάλας - Θεσσαλονίκης από τη
διασταύρωση Λέων Αμφίπολης (Χ.Θ. 97+550) μέχρι το
11ο χλμ. (Χ.Θ.11+340) αυτής στην κατεύθυνση προς
Θεσσαλονίκη.
(στ) Στον αυτοκινητόδρομο Α5 (Ιόνια Οδός), από το
πέρας της Ιόνιας Οδού (Χ.Θ. 200+991) έως τη Γέφυρα
Ρίου - Αντιρρίου «Χαρίλαος Τρικούπης» (περιοχή Ρίου
Χ.Θ. 1+558,47) στην κατεύθυνση προς Ρίο.
(ζ) Στον αυτοκινητόδρομο Α7 (Κεντρικής Πελοποννήσου), από τον Ισόπεδο Κυκλικό Κόμβο Σπάρτης (Χ.Θ.
240+800) (Περιμετρική Καλαμάτας) έως τον Α/Κ Κορίνθου (Χ.Θ. 85+300) στην κατεύθυνση προς Αθήνα.
(η) Στον αυτοκινητόδρομο Α71 (Λεύκτρο-Σπάρτη),
από Α/Κ Σπάρτης (Χ.Θ. 45+000) έως τον Α/Κ Λεύκτρου
(0+000) στην κατεύθυνση προς Λεύκτρο.
(θ) Στην Εθνική Οδό Ιωαννίνων - Άρτας -Αντιρρίου
στην κατεύθυνση προς Ιωάννινα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1666/13.03.2024
(ι) Στην Εθνική οδό Θεσσαλονίκης  - Πολύγυρου
(Ε.Ο.16), από τα όρια της Π.Ε. Θεσσαλονίκης (κόμβος
Αγίας Αναστασίας) έως την γέφυρα Θέρμης στην κατεύθυνση προς Θεσσαλονίκη.
Β. Ημερομηνίες και ώρες απαγόρευσης.
Β1. Απαγορεύσεις κατά τον εορτασμό της Καθαράς
Δευτέρας του έτους 2024:
(α) Την Παρασκευή 15 Μαρτίου 2024 και από ώρα
16:00 έως 21:00 και το Σάββατο 16 Μαρτίου 2024 και
από ώρα 08:00 έως 13:00, ισχύουν οι απαγορεύσεις του
Κεφαλαίου Α1.
(β) Τη Δευτέρα 18 Μαρτίου 2024 και από ώρα 15:00
έως 21:00, ισχύουν οι απαγορεύσεις του Κεφαλαίου Α2.
Β2. Απαγορεύσεις κατά την αργία της 25η Μαρτίου
του έτους 2024:
(α) Την Παρασκευή 22 Μαρτίου 2024 και από ώρα
16:00 έως 21:00 και το Σάββατο 23 Μαρτίου 2024 και
από ώρα 08:00 έως 13:00, ισχύουν οι απαγορεύσεις του
Κεφαλαίου Α1.
(β) Την Δευτέρα 25 Μαρτίου 2024 και από ώρα 15:00
έως 21:00, ισχύουν οι απαγορεύσεις του Κεφαλαίου Α2.
Β3. Απαγορεύσεις κατά τον εορτασμό της Πρωτομαγιάς του έτους 2024:
(α) Την Τρίτη 30 Απριλίου 2024 και από ώρα 16:00 έως
22:00, ισχύουν οι απαγορεύσεις του Κεφαλαίου Α1 (τίθεται σε ισχύ μόνο στην περίπτωση μη μεταφοράς της αργί-
ας της Πρωτομαγιάς την Τρίτη του Πάσχα 7 Μαΐου 2024).
(β) Την Τρίτη 7 Μαΐου 2024 και από ώρα 08:00 έως
13:00, ισχύουν οι απαγορεύσεις του Κεφαλαίου Α1 (τίθεται σε ισχύ μόνο στην περίπτωση μεταφοράς της αργίας
της Πρωτομαγιάς την Τρίτη του Πάσχα 7 Μαΐου 2024).
Β4. Απαγορεύσεις κατά την περίοδο των εορτών του
Πάσχα του έτους 2024:
(α) Τη Μεγάλη Πέμπτη 2 Μαΐου 2024 και από ώρα 15:00
έως 22:00 και τη Μεγάλη Παρασκευή 3 Μαΐου 2024 και
από ώρα 06:00 έως 16:00, ισχύουν οι απαγορεύσεις του
Κεφαλαίου Α1.
(β) Τη Δευτέρα 6 Μαΐου 2024 και από ώρα 12:00 έως
22:00, ισχύουν οι απαγορεύσεις του Κεφαλαίου Α2.
(γ) Την Τρίτη 7 Μαΐου 2024 και από ώρα 11:00 έως
23:00, ισχύουν οι απαγορεύσεις του Κεφαλαίου Α2.
Β5. Απαγορεύσεις κατά το τριήμερο του Αγίου Πνεύματος του έτους 2024:
(α) Την Παρασκευή 21 Ιουνίου 2024 και από ώρα 16:00
έως 22:00 και το Σάββατο 22 Ιουνίου 2024 και από ώρα
08:00 έως 13:00, ισχύουν οι απαγορεύσεις του Κεφαλαίου Α1.
(β) Τη Δευτέρα 24 Ιουνίου 2024 και από ώρα 16:00
έως 23:00, ισχύουν οι απαγορεύσεις του Κεφαλαίου Α2.
Β6. Απαγορεύσεις κατά το Δεκαπενταύγουστο του
έτους 2024:
(α) Την Τετάρτη 14 Αυγούστου 2024 και από ώρα 16:00
έως 22:00, το Σάββατο 17 Αυγούστου 2024 και από ώρα
08:00 έως 13:00, ισχύουν οι απαγορεύσεις του Κεφαλαίου Α1.
(β) Την Κυριακή 18 Αυγούστου 2024 και από ώρα 16:00
έως 23:00 ισχύουν οι απαγορεύσεις του Κεφαλαίου Α2.
Β7. Απαγορεύσεις κατά την αργία της 28η Οκτωβρίου
του έτους 2024:
(α) Την Παρασκευή 25 Οκτωβρίου 2024 και από ώρα
16:00 έως 22:00 και το Σάββατο 26 Οκτωβρίου 2024 για
το ρεύμα εξόδου και από ώρα 08:00 έως 13:00, ισχύουν
οι απαγορεύσεις του Κεφαλαίου Α1.
(β) Τη Δευτέρα 28 Οκτωβρίου 2024, για το ρεύμα εισόδου και από ώρα 16:00 έως 23:00, ισχύουν οι απαγο-
ρεύσεις του Κεφαλαίου Α2.
Β8. Απαγορεύσεις κατά την περίοδο των εορτών των
Χριστουγέννων, της Πρωτοχρονιάς και των Θεοφανίων
2024-2025:
(α) Την Τρίτη 24 Δεκεμβρίου 2024 και από ώρα 16:00
έως 22:00, ισχύουν οι απαγορεύσεις του Κεφαλαίου Α1.
(β) Την Πέμπτη 26 Δεκεμβρίου 2024 και από ώρα 15:00
έως 21:00, ισχύουν οι απαγορεύσεις του Κεφαλαίου Α2.
(γ) Την Παρασκευή 27 Δεκεμβρίου 2024 και από ώρα
16:00 έως 22:00 και το Σάββατο 28 Δεκεμβρίου 2024
και από ώρα 08:00 έως 13:00, ισχύουν οι απαγορεύσεις
του Κεφαλαίου Α1
(δ) Την Τρίτη 31 Δεκεμβρίου 2024 και από ώρα 15:00
έως 21:00, ισχύουν οι απαγορεύσεις του Κεφαλαίου Α1
(ε) Την Τετάρτη 1 Ιανουαρίου 2025 και από ώρα 15:00
έως 21:00, ισχύουν οι απαγορεύσεις του Κεφαλαίου Α2.
(στ) Την Παρασκευή 3 Ιανουαρίου 2025 και από ώρα
16:00 έως 22:00, ισχύουν οι απαγορεύσεις του Κεφαλαίου Α1.
(ζ) Το Σάββατο 4 Ιανουαρίου 2025 και από ώρα 08:00
έως 13:00, ισχύουν οι απαγορεύσεις του Κεφαλαίου Α1.
(η) Την Δευτέρα 6 Ιανουαρίου 2025 και από ώρα 15:00
έως 21:00, ισχύουν οι απαγορεύσεις του Κεφαλαίου Α2.
Β9. Απαγορεύσεις κατά την διάρκεια της θερινής περιόδου από Παρασκευή 14 Ιουνίου 2024 έως και την
Κυριακή 8 Σεπτεμβρίου 2024:
Σε όλη τη διάρκεια της θερινής περιόδου και με την
επιφύλαξη των απαγορεύσεων κατά τις ημέρες των
εορτών των προηγούμενων κεφαλαίων Β5 και Β6, κάθε
Παρασκευή και από ώρα 16:00 έως 21:00, ισχύουν οι
απαγορεύσεις του Κεφαλαίου Α1 (περιπτώσεις: α-ι) και
κάθε Κυριακή και από ώρα 15:00 έως 22:00, ισχύουν οι
απαγορεύσεις του Κεφαλαίου Α2 (περιπτώσεις: α-ι), πλην
των περιπτώσεων Α1(ε) και Α2(ε) για τις οποίες οι εν λόγω
απαγορεύσεις ισχύουν κατά τις ημέρες Παρασκευή και
Κυριακή σε αμφότερα τα ρεύματα κυκλοφορίας (εισόδου - εξόδου).
Οι ως άνω απαγορεύσεις δεν ισχύουν την Κυριακή 2306-2024 και την Παρασκευή 16-08- 2024, αντίστοιχα.
Β10. Ειδική Απαγόρευση κατά τη διάρκεια της θερινής
περιόδου από 01 Ιουλίου 2024 έως 31 Αυγούστου 2024:
Στη διάρκεια της θερινής περιόδου από 01 Ιουλίου
2024 έως 31 Αυγούστου 2024 και με την επιφύλαξη
των απαγορεύσεων κατά τις ημέρες των εορτών του
προηγούμενου κεφαλαίου Β6, κάθε Παρασκευή από
ώρα 15:00 έως 22:00, και κάθε Σάββατο και Κυριακή
από ώρα 08:00 έως 22:00 απαγορεύεται η κυκλοφορία
φορτηγών αυτοκινήτων άνω των 3,5 τόνων, στην Ε.Ο.
Ιωαννίνων - Άρτας -Αντιρρίου και για τα δύο ρεύματα
κυκλοφορίας και συγκεκριμένα από το 14ο χιλιόμετρο
Ε.Ο. Ιωαννίνων - Άρτας - Αντιρρίου (ύψος κόμβου Ιόνιας Οδού - Αυγό Ιωαννίνων) έως και το 39,4 χιλιόμετρο
(Κουκλέσι - Ιωαννίνων) και στην Εθνική Οδό Θεσσαλονίκης - Καβάλας από το 11ο χλμ. (Χ.Θ.11+340) μέχρι τη
διασταύρωση Λέων Αμφίπολης (Χ.Θ. 97+550) και για τα
δύο ρεύματα κυκλοφορίας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1666/13.03.2024
Β11. Ειδική απαγόρευση κατά τη διάρκεια της θερινής
περιόδου από Σάββατο 15 Ιουνίου 2024 έως και την Κυριακή 8 Σεπτεμβρίου 2024:
Στη διάρκεια της θερινής περιόδου κάθε Κυριακή από
ώρα 18:00 έως 23:00, καθώς και την Πέμπτη 15 Αυγούστου 2024 από ώρα 18:00 έως 24:00, απαγορεύεται η
κυκλοφορία φορτηγών αυτοκίνητων άνω των 3,5 τόνων
επί του Αυτοκινητοδρόμου Α1 (Αθήνα- Θεσσαλονίκη-Εύζωνοι), στο ρεύμα προς Θεσσαλονίκη και συγκεκριμένα
από τα διόδια Μακρυχωρίου (Χ.Θ. 374+291) μέχρι τον
κόμβο Κλειδιού (Χ.Θ.471+470).
Β12. Ειδική απαγόρευση κατά την διάρκεια της θερινής περιόδου από Σάββατο 15 Ιουνίου 2024 έως και την
Κυριακή 8 Σεπτεμβρίου 2024:
Στη διάρκεια της θερινής περιόδου κάθε Σάββατο και
από ώρα 08:00 έως 16:00, και κάθε Κυριακή από ώρα
10:00 έως 22:00, απαγορεύεται η κυκλοφορία φορτηγών αυτοκινήτων άνω των 3,5 τόνων επί της Εσωτερικής
Περιφερειακής Οδού Θεσσαλονίκης, από τον κόμβο Λαχαναγοράς έως τον κόμβο Κ13 (Νοσοκομείο Αγ. Παύ-
λος) και για τα δύο ρεύματα κυκλοφορίας της ανωτέρου
οδού.
Γ. Εξαιρέσεις από τις απαγορεύσεις κυκλοφορίας.
Εξαιρούνται της απαγόρευσης κυκλοφορίας:
1. (α) Τα οχήματα που προσφέρουν οδική βοήθεια,
σύμφωνα με ν. 3651/2008, τα φορτηγά αυτοκίνητα των
ΕΛΤΑ, τα φορτηγά αυτοκίνητα των εταιρειών διανομής τύπου, τα φορτηγά αυτοκίνητα δημοσίας (Φ.Δ.Χ.)
και ιδιωτικής χρήσης (Φ.Ι.Χ.) που μεταφέρουν ζώντα
ζώα, ευπαθή τρόφιμα όπως αυτά αναφέρονται στη
διεθνή συμφωνία ΑΤΡ (άρθρο 3 του Κεφαλαίου ΙΙ της
υπ’ αρ. 50786/3319/2014 κοινής υπουργικής απόφασης
(Β’ 2418), εφόσον το ποσοστό του φορτίου των παραπάνω προϊόντων που μεταφέρονται είναι τουλάχιστον το
10% του ωφέλιμου φορτίου.
(β) Τα γερανοφόρα οχήματα εφόσον παρέχουν έργο
οδικής βοήθειας σύμφωνα με τα άρθρα 1 και 6 του
ν.3651/2008 (ΦΕΚ Α 44/18.03.2008) και δεν μεταφέρουν
άλλα υλικά ή εξοπλισμό πέρα των αναγκαίων για την
παροχή υπηρεσιών για το έργο της οδικής βοήθειας και
διαθέτουν έγγραφα ή σχετική ηλεκτρονική ενημέρωση
για το κατεπείγοντος της αποστολής τους για την παροχή
της οδικής βοήθειας.
(γ) Τα βυτιοφόρα οχήματα μεταφοράς νερού (υδροφόρα) όταν αυτά κινούνται για την αντιμετώπιση δασικών
πυρκαγιών.
(δ) Τα φορτηγά οχήματα (ψυγεία) δημοσίας (Φ.Δ.Χ.) και
ιδιωτικής χρήσης (Φ.Ι.Χ.) που μεταφέρουν νωπά οπωροκηπευτικά προϊόντα.
(ε) Τα φορτηγά οχήματα που μεταφέρουν υποπροϊόντα ζωικής προέλευσης για αδρανοποίηση, σύμφωνα
με τον κανονισμό ΕΚ 1069/2009, εφόσον διαθέτουν σχετική άδεια από τη Διεύθυνση Κτηνιατρικής της οικείας
Περιφέρειας και συνοδεύονται από το προβλεπόμενο
εμπορικό έγγραφο.
(στ) Τα φορτηγά οχήματα των Οργανισμών Κοινής
Ωφέλειας (ΔΕΔΔΗΕ, ΑΔΜΗΕ, ΟΤΕ, Φυσικό Αέριο, κ.λπ.)
όταν κινούνται για αποκατάσταση έκτακτων βλαβών
των δικτύων τους και μόνο εφόσον συνοδεύονται από
έγγραφη εντολή του οικείου οργανισμού.
(ζ) Τα βυτιοφόρα οχήματα που μεταφέρουν καύσιμα
για τον ανεφοδιασμό μέσων πυρόσβεσης, εφόσον αυτό
αποδεικνύεται από κατάλληλα έγγραφα ή παραστατικά.
(η) Τα φορτηγά οχήματα μεταφοράς εξοπλισμού
μουσικών και θεατρικών παραστάσεων και τα φορτηγά
οχήματα που χρησιμοποιούνται για την εκτέλεση και
μεταφορά εξοπλισμού για την κάλυψη τηλεοπτικών και
κινηματογραφικών γεγονότων.
(θ) Τα φορτηγά αυτοκίνητα που μεταφέρουν οξυγόνο
για ιατρικούς σκοπούς.
(ι) Τα μηχανήματα έργου των ΔΕΣΕ και τα φορτηγά
οχήματα που χρησιμοποιούνται για την αντιμετώπιση
έκτακτων περιστατικών, μετά από αίτημα της αρμόδιας
υπηρεσίας Πολιτικής Προστασίας και με σχετική απόφαση της κατά τόπου αρμόδιας Διεύθυνσης Τροχαίας.
(ια) Τα φορτηγά οχήματα που μεταφέρουν εκλογικό
υλικό, εφόσον αυτό αποδεικνύεται από παραστατικάέγγραφα.
(ιβ) Τα οχήματα έκτακτης ανάγκης.
(ιγ) Τα φορτηγά οχήματα και μηχανήματα έργου των
εταιρειών παραχώρησης που διαχειρίζονται τους αυτοκινητόδρομους και των υπεργολάβων τους προκειμένου
να εκτελούν απρόσκοπτα το έργο που τους έχει ανατεθεί.
(ιδ) Τα φορτηγά οχήματα του Οργανισμού "Το Χαμόγελο του Παιδιού".
(ιε) Τα φορτηγά οχήματα μεταφοράς αγωνιστικών αυτοκινήτων και τα φορτηγά οχήματα διασκευασμένα σε
αυτοκινούμενα επισκευής - συντήρησης (service) παροχής βοήθειας σε αγωνιστικά αυτοκίνητα.
2. Με τις διατάξεις της παρούσας δεν αίρεται η απαγόρευση κυκλοφορίας για τα οχήματα άνω των 3,5 τόνων
που έχει θεσπιστεί με την εφαρμογή του ν. 4388/2016
(Α’ 93), και την υπό στοιχεία ΔΝΣγ/οικ70849/ΦΝ393/610-2017 (Β’ 3769) απόφαση του Υπουργού Υποδομών
και Μεταφορών. Οι εξαιρέσεις από το παράπλευρο
οδικό δίκτυο βάσει της υπό στοιχεία ΔΝΣγ/οικ.19875/
ΦΝ393/15-3-2017 (Β’  1218) απόφασης του Υπουργού
Υποδομών και Μεταφορών όπως έχει τροποποιηθεί
και ισχύει, παύουν να ισχύουν για το δίκτυο στο οποίο
αφορά η παρούσα απόφαση και μόνον κατά τις προαναφερόμενες ημέρες και ώρες.
3. Σε εξαιρετικές περιπτώσεις με απόφαση της αρμόδιας Αστυνομικής Αρχής (όπως σε πρόβλεψη εκτάκτων
καιρικών φαινομένων ή άλλων έκτακτων συνθηκών) διακόπτεται η κυκλοφορία στο ένα ή και στα δύο ρεύματα
κυκλοφορίας των οδών του Κεφαλαίου Α, παντός είδους
φορτηγού αυτοκινήτου άνω των 3,5 τόνων ακόμα και
αυτών που εμπίπτουν στις εξαιρέσεις της προηγούμενης
παραγράφου.
4. Οι παραβάτες της παρούσας τιμωρούνται σύμφωνα
με τις διατάξεις της παρ. 8 του άρθρου 52 του Κώδικα
Οδικής Κυκλοφορίας (ν. 2696/1999).
Άρθρο 2
Έναρξη ισχύος
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1666/13.03.2024
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 12 Μαρτίου 2024
Οι Υπουργοί
Προστασίας του Πολίτη
Υποδομών και Μεταφορών
ΜΙΧΑΗΛ ΧΡΥΣΟΧΟΪ ΔΗΣ
ΧΡΗΣΤΟΣ ΣΤΑΪΚΟΥΡΑΣ
Υφυπουργός Υποδομών
Περιβάλλοντος
και Μεταφορών
και Ενέργειας
ΧΡΙΣΤΙΝΑ ΑΛΕΞΟΠΟΥΛΟΥ ΘΕΟΔΩΡΟΣ ΣΚΥΛΑΚΑΚΗΣ
Ι
Αριθμ. 75211
(2)
Έγκριση παροχής διακοσίων (200) συνδέσεων κινητής τηλεφωνίας για τις υπηρεσιακές ανάγκες
επικοινωνίας των στελεχών του εποπτευόμενου
από το Υπουργείο Υποδομών και Μεταφορών
φορέα Γενικής Κυβέρνησης «ΕΛΛΗΝΙΚΟ ΜΕΤΡΟ
ΜΟΝΟΠΡΟΣΩΠΗ ΑΝΩΝΥΜΗ ΕΤΑΙΡΕΙΑ (ΕΛΛΗΝΙΚΟ ΜΕΤΡΟ ΜΟΝΟΠΡΟΣΩΠΗ Α.Ε.)» και καθο-
ρισμός ανώτατου ύψους μηνιαίας δαπάνης αυτών, για το έτος 2024.
Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ
ΥΠΟΔΟΜΩΝ ΚΑΙ ΜΕΤΑΦΟΡΩΝ
Έχοντας υπόψη:
1. Τις διατάξεις:
(α) Του ν. 4484/2017 «Προσαρμογή της Ελληνικής Νομοθεσίας στις διατάξεις της Οδηγίας (ΕΕ) 2016/881 και
άλλες διατάξεις» (Α’ 110) και ειδικότερα των παρ. 1 και
3 του άρθρου 43,
(β) του ν. 4972/2022 «Εταιρική διακυβέρνηση των Ανωνύμων Εταιρειών του Δημοσίου και των λοιπών θυγατρι-
κών της Ελληνικής Εταιρείας Συμμετοχών και Περιουσίας,
διαχείριση συμμετοχών του Δημοσίου σε ανώνυμες εταιρείες και ρυθμίσεις για την Ελληνική Εταιρεία Συμμετοχών
και Περιουσίας, αξιολόγηση της έναντι του Δημοσίου φερεγγυότητας και πιστοληπτικής ικανότητας φυσικών και
νομικών προσώπων και σύσταση Ανεξάρτητης Αρχής Πιστοληπτικής Αξιολόγησης, ίδρυση και λειτουργία Κεντρι-
κού Μητρώου Πιστώσεων, Συμπληρωματικός κρατικός
προϋπολογισμός οικονομικού έτους 2022 και λοιπές διατάξεις οικονομικού και αναπτυξιακού χαρακτήρα» (Α’ 181)
και ειδικότερα της παρ. 1 του άρθρου 3, της υποπερ. γα
της περ. γ του άρθρου 19 και της παρ. 2 του άρθρου 46,
(γ) του ν. 4813/2021 «Μεσοπρόθεσμο Πλαίσιο Δημοσιονομικής Στρατηγικής 2022-2025» (Α’ 111) και ειδικό-
τερα του άρθρου 1 «Έγκριση Μεσοπρόθεσμου Πλαισίου
Δημοσιονομικής Στρατηγικής 2022-2025»,
(δ) του ν. 1955/1991 «Ίδρυση Εταιρείας με την επωνυμία “ΑΤΤΙΚΟ ΜΕΤΡΟ Ανώνυμος Εταιρεία” και ρύθμιση συ-
ναφών θεμάτων» (Α’ 112), όπως τροποποιημένος ισχύει
με τις διατάξεις του άρθρου 35 του ν. 3202/2003 (Α’ 284),
(ε) του ν. 4412/2016 «Δημόσιες Συμβάσεις Έργων,
Προμηθειών και Υπηρεσιών (προσαρμογή στις Οδηγίες
2014/24/ΕΕ και 2014/25/ΕΕ» (Α’ 147),
(στ) του ν. 4622/2019 «Επιτελικό Κράτος: οργάνωση,
λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης»
(Α’ 133),
(ζ) του ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α’  131),
(η) του ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο
της Οδηγίας (ΕΕ) 2018/1972) και άλλες διατάξεις (Α’ 184)
και ειδικότερα των άρθρων 75, 76 και 77 του κεφαλαίου
ΙΑ’ «ΨΗΦΙΑΚΗ ΔΙΑΦΑΝΕΙΑ - ΠΡΟΓΡΑΜΜΑ ΔΙΑΥΓΕΙΑ» και
(θ) του ν. 5077/2023 «Κύρωση του κρατικού προϋπολογισμού οικονομικού έτους 2024» (Α’ 209).
2. Τα προεδρικά διατάγματα:
(α) π.δ. 123/2016 «Ανασύσταση και μετονομασία του
Υπουργείου Διοικητικής Μεταρρύθμισης και Ηλεκτρονικής Διακυβέρνησης, ανασύσταση του Υπουργείου
Τουρισμού, σύσταση Υπουργείου Μεταναστευτικής
Πολιτικής και Υπουργείου Ψηφιακής Πολιτικής, Τηλεπικοινωνιών και Ενημέρωσης, μετονομασία Υπουργείων
Εσωτερικών και Διοικητικής Ανασυγκρότησης, Οικονομίας, Ανάπτυξης και Τουρισμού και Υποδομών, Μεταφο-
ρών και Δικτύων» και ειδικότερα του άρθρου 4 (Α’ 208),
(β) π.δ. 123/2017 «Οργανισμός του Υπουργείου Υποδομών και Μεταφορών» (Α’ 151) και ειδικότερα του άρ-
θρου 11,
(γ) π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομασία
Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού και
εποπτευόμενων φορέων» (Α’ 130),
(δ) π.δ. 79/2023 «Διορισμός Υπουργών, Αναπληρωτών
Υπουργών και Υφυπουργών» (Α’ 131) και
(ε) π.δ. 82/2023 «Μετονομασία Υπουργείου - Σύσταση
και μετονομασία Γενικών Γραμματειών - Μεταφορά αρμοδιοτήτων, υπηρεσιακών μονάδων και θέσεων προσω-
πικού - Τροποποίηση και συμπλήρωση του π.δ. 77/2023
(Α’ 130) - Μεταβατικές διατάξεις» (Α’ 139).
3. Τις αποφάσεις:
(α) Υπ’ αρ. 155/08.07.2023 κοινή απόφαση του Πρωθυπουργού και του Υπουργού Υποδομών και Μεταφορών
«Ανάθεση αρμοδιοτήτων στον Υφυπουργό Υποδομών
και Μεταφορών, Νικόλαο Ταχιάο» (Β’ 4410),
(β) υπό στοιχεία 2/2179/ΔΠΓΚ/09.01.2018 απόφαση
του Αναπληρωτή Υπουργού Οικονομικών «Στοχοθεσία Πρόγραμμα εκτέλεσης προϋπολογισμού - Παρακολού-
θηση εκτέλεσης» (Β’ 23) και
(γ) υπό στοιχεία ΔΠΔΑ/7326/ΕΛΛΗΝΙΚΟ ΜΕΤΡΟ/
11.01.2024 κοινή απόφαση του Υπουργού και του Υφυπουργού Υποδομών και Μεταφορών “Έγκριση του προ-
ϋπολογισμού, έτους 2024, του εποπτευόμενου από το
Υπουργείο Υποδομών και Μεταφορών φορέα Γενικής
Κυβέρνησης, «ΕΛΛΗΝΙΚΟ ΜΕΤΡΟ ΜΟΝΟΠΡΟΣΩΠΗ
ΑΝΩΝΥΜΗ ΕΤΑΙΡΕΙΑ (ΕΛΛΗΝΙΚΟ ΜΕΤΡΟ ΜΟΝΟΠΡΟΣΩΠΗ Α.Ε.)»” (Β’ 505).
4. Τις εγκυκλίους του Υπουργείου Εθνικής Οικονομίας
και Οικονομικών:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1666/13.03.2024
(α) Υπό στοιχεία 2/92306/ΔΕΠ/18.12.2017 «Παροχή οδηγιών για την εφαρμογή του άρθρου 43 του ν. 4484/2017»
(Α.Δ.Α.: ΩΜΛΣΗ-07Ν),
(β) υπό στοιχεία 2/47972/0026/ΔΠΔΣΜ/15.06.2018 «Οδηγίες για την τήρηση του Μητρώου Δεσμεύσεων» (Α.Δ.Α.:
Ω8ΛΝΗ-4ΕΓ),
(γ) υπό στοιχεία 2/47891/ΔΠΓΚ/15.06.2018 «Εκθέσεις αναφοράς για το Μητρώο Δεσμεύσεων» (Α.Δ.Α.: Ψ4Γ6Η94Φ) και
(δ) υπό στοιχεία 2/113345/ΔΠΓΚ/20.12.2023 «Εκτέλεση Προϋπολογισμού οικονομικού έτους 2024» (Α.Δ.Α.: ΩΧΛΕΗ20Χ).
5. Το υπό στοιχεία ALX-79071/25.05.2023 έγγραφο του φορέα «ΕΛΛΗΝΙΚΟ ΜΕΤΡΟ ΜΟΝΟΠΡΟΣΩΠΗ Α.Ε.», με το
οποίο γνωστοποιείται η καταχώρηση στο Γενικό Εμπορικό Μητρώο (Γ.Ε.ΜΗ.) της υπ’ αρ. 2965999/25.05.2023 απόφασης Γ.Ε.ΜΗ (ΑΔΑ: 94ΝΚ46ΜΤΛΡ-ΖΤΘ) με την οποία εγκρίθηκε η τροποποίηση των άρθρων 1 (Σύσταση και επωνυμία)
και 3 (Κεφάλαιο) του καταστατικού της ανώνυμης εταιρείας με την επωνυμία «ΑΤΤΙΚΟ ΜΕΤΡΟ ΜΟΝΟΠΡΟΣΩΠΗ
Α.Ε.» και αριθμό Γ.Ε.ΜΗ. 001060001000, σύμφωνα με την από 12.05.2023 απόφαση της 73ης Έκτακτης Αυτόκλητης
Καθολικής Γενικής Συνέλευσης των μετόχων της και σε εφαρμογή της παρ. β του άρθρου 13ου του ν. 1955/1991.
5.1. Το υπό στοιχεία ALX-80271/07.12.2023 έγγραφο του φορέα «ΕΛΛΗΝΙΚΟ ΜΕΤΡΟ ΜΟΝΟΠΡΟΣΩΠΗ Α.Ε.» με
θέμα: «Αίτημα για την Έκδοση Υπουργικής Απόφασης σχετικά με την καθιέρωση ανώτατου ύψους δαπάνης κινητής
τηλεφωνίας ετών 2024, 2025 και α’ εξαμήνου 2026», συνοδευόμενο από την υπ’ αρ. 1728(β)/02.11.2023 απόφαση
του Διοικητικού του Συμβουλίου, καθώς και τα υπό στοιχεία ALX-80440/29.01.2024 και ALX-80494/08.02.2024
έγγραφα, με τα οποία υπεβλήθησαν συμπληρωματικά στοιχεία.
6. Την από 1.3.2024 εισηγητική έκθεση του Γενικού Διευθυντή Οικονομικών Υπηρεσιών του Υπουργείου Υποδομών και Μεταφορών.
7. Το γεγονός ότι ο φορέας «ΕΛΛΗΝΙΚΟ ΜΕΤΡΟ ΜΟΝΟΠΡΟΣΩΠΗ Α.Ε.» για να εκπληρώσει τους σκοπούς του, απασχολεί προσωπικό για την επίβλεψη των έργων σε εργοτάξια στην Αθήνα και στην Θεσσαλονίκη και η επικοινωνία
κρίνεται απαραίτητη σε καθημερινή βάση για την επίλυση προβλημάτων που προκύπτουν, για τη λήψη εντολών
και περαιτέρω ενεργειών, καθώς και για λόγους ασφαλείας.
8. Το γεγονός ότι, από τις διατάξεις της παρούσας απόφασης δεν προκαλείται επιπλέον δαπάνη από την προβλεπόμενη στον κωδικό λογαριασμού 62.00 “Παροχές Τρίτων” και συγκεκριμένα στον κωδικό λογαριασμού 62.03
“ΤΗΛΕΠΙΚΟΙΝΩΝΙΕΣ” του εγκεκριμένου προϋπολογισμού του φορέα «ΕΛΛΗΝΙΚΟ ΜΕΤΡΟ ΜΟΝΟΠΡΟΣΩΠΗ Α.Ε.»,
για το έτος 2024, και δεν υπερβαίνει το όριο του Μεσοπρόθεσμου Πλαισίου Δημοσιονομικής Στρατηγικής 20222025, σε συνδυασμό με το άρθρο 90 του Κώδικα της νομοθεσίας για την Κυβέρνηση και τα κυβερνητικά όργανα
(π.δ. 63/2005, Α’ 98), όπως διατηρήθηκε σε ισχύ με την παρ. 22 του άρθρου 119 του ν. 4622/2019, αποφασίζουμε:
Α. Εγκρίνουμε την παροχή διακοσίων (200) συνδέσεων κινητής τηλεφωνίας για τις υπηρεσιακές ανάγκες επικοινωνίας των στελεχών του εποπτευόμενου από το Υπουργείο Υποδομών και Μεταφορών φορέα Γενικής Κυβέρνησης
«ΕΛΛΗΝΙΚΟ ΜΕΤΡΟ ΜΟΝΟΠΡΟΣΩΠΗ ΑΝΩΝΥΜΗ ΕΤΑΙΡΕΙΑ (ΕΛΛΗΝΙΚΟ ΜΕΤΡΟ ΜΟΝΟΠΡΟΣΩΠΗ Α.Ε.)» και καθορίζεται το ανώτατο όριο της μηνιαίας δαπάνης αυτών, για το έτος 2024, ως εξής:
ΚΑΤΗΓΟΡΙΑ ΧΡΗΣΤΩΝ
ΑΡΙΘΜΟΣ
ΣΥΝΔΕΣΕΩΝ
ΑΝΩΤΑΤΗ ΜΗΝΙΑΙΑ
ΔΑΠΑΝΗ ΑΝΑ ΣΥΝΔΕΣΗ ΜΗ
ΣΥΜΠΕΡΙΛΑΜΒΑΝΟΜΕΝΟΥ ΤΟΥ Φ.Π.Α.
Πρόεδρος Δ.Σ.
60,00 €
Διευθύνων Σύμβουλος και Αντιπρόεδρος Δ.Σ.
60,00 €
Νομικός Σύμβουλος
60,00 €
Μέλη Δ.Σ./Π.Α., Γενικός Διευθυντής και επιλεγμένα
στελέχη (Διευθυντικά και Επικοινωνίας)
40,00 €
Λοιπά στελέχη
16,00 €
Β. Στην περίπτωση χρήσης καθ’ υπέρβαση των προαναφερόμενων ποσών μηνιαίας δαπάνης κινητής τηλεφωνίας,
η επιβάρυνση θα παρακρατείται από τη μισθοδοσία του επομένου τής υπέρβασης μήνα του χρήστη της σύνδεσης.
Γ. Ο Αντιπρόεδρος και Διευθύνων Σύμβουλος του φορέα, είναι υπεύθυνος για τον ορισμό των στελεχών, στα οποία
θα χορηγηθούν οι συνδέσεις κινητής τηλεφωνίας.
Η απόφαση αυτή να δημοσιευθεί στην Εφημερίδα της Κυβερνήσεως.
Παπάγου, 12 Μαρτίου 2024
O Υπουργός
O Υφυπουργός
ΧΡΗΣΤΟΣ ΣΤΑΪΚΟΥΡΑΣ
ΝΙΚΟΛΑΟΣ ΤΑΧΙΑΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1666/13.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201666.pdf | Tokens: 29034]